علی قلی خان خٹک

جنرل علی قلی خان خٹک (ہلال امتیاز ملٹری) ایک تھری اسٹار رینک ریٹائرڈ آرمی جنرل ہیں ۔ 6 اکتوبر 1998 کو جنرل جہانگیر کرامت کے استعفٰے کے بعد جنرل علی قلی خان سینئر ترین جنرل تھے اور خیال یہی کیا جارہا تھا کہ وہ اگلے آرمی چیف ہوں گے لیکن اس وقت کے وزیر اعظم نواز شریف نے یہ عہدہ جنرل مشرف کو سونپ دیا۔ جنرل قلی ابتدا ہی سے ایک بہترین فوجی تھے۔ پاکستان ملٹری اکیڈمی میں بہترین کارکردگی کی وجہ سے آپ کو رائل ملٹری اکیڈمی سینڈرسٹ جانے کا موقع ملا۔ سینڈرسٹ میں بھی آپ کو بہترین غیر ملکی فوجی اور کمانڈنٹس کین کا اعزاز ملا۔ آپ کی خدمات کی بنا پر آپ کو ہلال امتیاز ملٹری سے نوازا گیا۔
 ابتدائی زندگی اور تعلیم 
آپ نے ابتدائی تعلیم پشاور اور راولپنڈی کے پریزنٹیشن کنوینٹس ہائی اسکولز سے حاصل کی۔ اس کے بعد ایچیسن کالج لاہور سے کیمبرج ہائر اسکول کا سرٹیفکیٹ حاصل کیا اور کچھ عرصہ گورنمنٹ کالج لاہور تعلیم حاصل کی لیکن جلد ہی اسے چھوڑ کر پاکستان ملٹری اکیڈمی جوائن کی۔ پھر آپ کو رائل ملٹری اکیڈمی سینڈرسٹ جانے کا موقع ملا۔ وہاں سے آپ نے بطور سینئر انڈر آفیسر گریجویشن کی۔ آپ پہلے پاکستانی تھے جو اتوار کو اکیڈمی پریڈ کی کمانڈ کرتے تھے اور اس کے علاوہ ہاکی ٹیم کے کپتان اور ٹینس ٹیم کے ارکان تھے۔ 1968ء میں آپ نے فکسڈ ونگ پائلٹ کے لیے کوالیفائی کیا اور پی-9 کورس میں "بیسٹ پائلٹ ٹرافی" حاصل کی۔

 پیشہ ورانہ زندگی 
سینڈرسٹ سے ٹریننگ مکمل کرنے کے بعد آپ نے پاکستان آرمی میں اپنی خدمات کا آغاز کیا۔  یہاں آپ کئی اہم عہدوں پر فائز رہے جن میں کمانڈنگ آفیسر 12 بلوچ رجمنٹ رحیم یار خان، کمانڈنگ آفیسر رحیم یار خان بریگیڈ، چیف آف سٹاف 10 کور، جی او سی ڈویژن، کمانڈنٹ آف سٹاف کالج کوئٹہ، ڈائریکٹر جنرل ملٹری انٹیلجنس، کمانڈر 10 کور، چیئرمین آف گورننگ باڈی آف آرمی برن ہال اسکولز اور چیف آف جنرل سٹاف ؛ یہ وہی عہدہ تھا جو چالیس سال ان کے والد جنرل حبیب اللہ خٹک کو ملا تھا۔

 حوالہ جات 

زمرہ:1971ء پاک بھارت جنگ کی پاکستانی عسکری شخصیات
زمرہ:بقید حیات شخصیات
زمرہ:بلوچ رجمنٹ کے افسر
زمرہ:پاکستان تحریک انصاف کے سیاست دان
زمرہ:پاکستانی جرنیل
زمرہ:پشتون شخصیات
زمرہ:خٹک خاندان
زمرہ:فضلا ایچیسن کالج
زمرہ:جامعہ قائداعظم کے فضلا
زمرہ:1942ء کی پیدائشیں
زمرہ:پاک فوج کے لیفٹیننٹ جرنیل
زمرہ:چیف آف جنرل اسٹاف (پاکستان)
زمرہ:آرمی برن ہال کالج کے فضلا